JohanHeinsen/ENO huggingface dataset:
Odense Adresse-Contoirs Efterretninger, 1845-03-27
Blandinger. "Med Lorenzen har - hedder det i Kbhposten – een af de mærkeligste Personligheder, som vore hjemlige politiske Bevægelser have stillet paa Skuepladsen, forladt os. J det danske Parti i Slesvig indtog Lorenzen en betydningsfuld Stilling baade paa Grund af hans parlamentariske Dannelse og det uforfærdede Mod, hvormed han bestandig forfægtede den Sag, han troede at burde tjene. Men Lorenzen var tillige en oprigtig og udholdende Ven af Friheden, og derved udmærkede han sig ikke lidet fremfor andre nordslesvigske Ordførere. Som en liberal Mand viste han sig i den slesvigske Stænderforsamling saavel i hans slesvigholsteenske som i hans danske Periode. Til Exempel herpaa vil det være tilstrækkeligt at erindre og hans Bestræbelser for at skaffe Landet constitutionelle Garantier, for at hævde Pressens Frihed, for at formilde Jagtlovenes Strænghed. Det var jo ogsaa hans Frihedsfølelse - navnlig de Forhaabninger, Constitutions bevægelserne i Danmark vakte om den norske Forfatnings Jndførelse hos os - der bragte ham til at forlade Slesvigholstenerne og til at forene sig med det danske Parti. Det var naturligt, at Lorenzen med sin Frihedsstræben ikke i Længden kunde befinde sig vel i det slesvigholsteenske Parti, der navnlig i Slesvig har tildænget sig selv med historiske Traditioner og aristokratiske Fordomme. Destoværre var Lorenzens Virksomhed i det danske Parties Tjeneste ikke saa heldig som den var velmeent. Det, der vandtes ved den Medfart, som blev ham til Deel i den slesvigske Stændersal 1842, forskjærtsedes atter ved hans og Ligefindedes Renunciation paa deres Plads i den forrige slesvigske Stænderforsamling. Heller ikke hos Lorenzen selv var hans Danskhed riig paa Glæder; endnu de nyeste Efterretninger fra Haderslev melde om de personlige Krænkelser, der vederfores ham paa Grund af det politiske Partii, han havde valgt. Den jydske Stænderforsamling har i denne Maaned mistet Roulund og den slesvigske Lorenzen.
Odense Adresse-Contoirs Efterretninger, 1845-03-27
Desværre have vi ikke mange saa frisindede Sædegaardseiere som Roulund og ikke mange saa begeistrede Borgermænd som Lorenzen at miste."
Odense Adresse-Contoirs Efterretninger, 1845-03-27
Cancelliet har approberet, at der i Overeensstemmelse med den kjøbenhavnske Skoledirections i Borger repræsentanternes Møde den 2 Januar d. A. omhandlede Forslag oprettes 2 egentlige Borgerskoler, een for Drenge og een for Piger fra hele Kjøbenhavn uden Hensyn til Sogne=Jnddeeling, hvortil dog nærmere Forslag og Overslag forinden Jværksættelsen skulle tilstilles Cancelliet.
Odense Adresse-Contoirs Efterretninger, 1845-03-27
En Jndsender (en Skolemand) har i "Fædrelandet" udtalt det Ønske, at han gjerne gad vide, hvorfor Man aldrig hører Noget om Herlufsholm Skole, eller seer noget Program derfra, da dog alle andre Skoler, ja selv aldeles private Jnstituter, udgive et saadant, hvori Publikum gives Oplysning om Skolens vekonomiske Status, om Underviisningen, Disciplinen &c. &c. Det er saa meget forunderligere, at Lovgivningens Bestemmelse i saa Henseende ikke efterfølges, som Herlufsholms Skoles Patron er den Mand, om hvilken Hr. T. Algreen=Ussing i hiin bekjendte Tilegnelse (i hans Criminalret") yttrede, at han er stræng i af Andre at fordre deres Pligters Opfyldelse, men endnu strængere i at efterkomme sine egne"
Odense Adresse-Contoirs Efterretninger, 1845-03-27
Statuterne for det Kjøbenhavn Roeskildske Jernbaneselskab ere nu approberede, og er, samtidig med Approbationen, ligesom for Hertugdommerne udkommet en kongelig Kundgjørelse om Selskabets Rettigheder og Forpligtelser, samt Jnstruction for den kongel. Commissarius. -
Odense Adresse-Contoirs Efterretninger, 1845-03-27
Jfølge Bestemmelserne i Statutet kunne Actionairerne indbetale indtil 50 pCt. af Actierne, i hvilket Tilfælde de erholde 4 pCt. Renter af den saaledes indbetalte Sum, beregnede fra den 1ste i den efter Betalingsdagen næstpaafølgende Maaned og indtil Dividenden træder i Stedet for Renten. Forrentningen af de første fem Jndskud begynder nemlig efter Jndbydelsen, først den 1 Januar 1846, og det er følgelig meere fordeelagtigt for Actionairerne at indbetale 50 pCt. strax og erholde samme forrentede, end i Løbet af Aaret at gjøre et saadant Jndskud, og først erholde Rente af Samme ved Aarets Udgang.
Odense Adresse-Contoirs Efterretninger, 1845-03-27
Jngenieurcapitain Jess, som er adjungeret den kongel. Commissarius for den Roeskilde Jernbane med Hensyn til det Techniske ved Samme, er i disse Dage ankommen til Kjøbenhavn for at deeltage i den ved Expropriationsloven befalede Besigtigelse af Baneliniens Retning.
Odense Adresse-Contoirs Efterretninger, 1845-03-27
Spekulationsaanden - siger Kbhposten - har hos os i den sidste Tid i en frappant Grad kastet sig over Actierne i den Hjaltelinske Vandkuranstalt, paa Grund af den Fortrinsret, disse give til den forestaaende Actietegning paa Klampenborg Banen. Disse Actier, der i Decbr. f. A. udstædtes for 50 Rbd., bleve nemlig den 14 de paa Børsen betalte med 9, og forden anden Afdeling af disse Actier, hvis Restbeløb først nu kan indbetales og som ikke deeltage i det indeværende Aars Udbytte, blev budt 95. Antager Man disse Actiers præsumtive Værdi uden hiin Rettighed til 60 Rbd., betales saaledes Fortrinsretten til at tegne 2de Jernbaneactier a 100 Species med henved 40 Rbd. og disse endnu ufødte Actier ere satte i en Cours af omtrent 110 pCt. Den nærmeste Aarsag til det pludselige Opsving, Vandkuractierne i disse Dage have faaet, er uden Tvivl, at Man nu med Vished vil vide, at Expropriationsloven kommer til at gjelde for alle Jernbaner uden nogensomhelst Undtagelse, og den Frygt, Nogle endnu stedse havde næret for at den ikke skulde finde Anvendelse paa Klampenborg=Banen, saaledes viser sig at have været ugrundet. - Actierne i Roeskilde=Banen, som den 14de, paa Børsen her havde Kjøbere til 104, betaltes den 11 ds. i Hamborg med 105. Grunden til disse Actiers Stigen er uden Tvivl den i Hamborg aabnede Actietegning paa Banens Fortsættelse til Korsøer.
Odense Adresse-Contoirs Efterretninger, 1845-03-27
Hs. Maj. Kongen har atter tilstillet Brændselsforeningen i Kjøbenhavn 400 Rbd.
Odense Adresse-Contoirs Efterretninger, 1845-03-27
J Aalborg A. skrives fra Kbhavn: "Et mindre paalideligt Blad har berettet, at det almeenyndede Price'ske Selskab har erholdt skjænket en Byggeplads udenfor Nørreport til Opførelsen af et Theater og allerede skal have contraheret med en Bygmester om Bygningen &c. Hele denne Beretning er Opdigtelse. Vist er det kun, at Hs. Maj. Kongen altid har viist det vakkre Kunst selskab, der desværre ved Tivolis Anlæg har lidt et overordentligt Skaar, sin høie Bevaagenhed, og vistnok ogsaa paa hver Maade vil søge denne Kunstindretning bevaret. Skulde imidlertid Hs. Majestæt beslutte at fremvirke denne ved Gave af en Byggegrund og Befordring af et Theaters Opførelse - hvortil Hs. Majestæt endog tidligere har været saa naadig at give Brødrene Price allerhøieste Tilladelse paa Hovedstadens egen Grund, vilde vistnok en Plads paa Glaciet ligeoverfor Tivoli paa høire Side ved Udkjørselen fra Vesterport være den eneste, der kunde egne sig til at fremme et saadant Anlæg."
Odense Adresse-Contoirs Efterretninger, 1845-03-27
Da det for nylig blev bragt i Erfaring, at det kgl. Generaltoldkammer havde bestemt, at foretage indgribende Forandringer i det ved Skjelskjør Toldsted, ansatte Personale og derunder at forflytte Told- og Consumtionsunderbetientene til meere eller mindre fraliggende Toldsteder, og Man almindeligen stod i den Formening, at Jngen af Toldpersonalet havde gjort sig uværdig til Toldkammerets Tillid, forenede en heel Deel høitagtede Mænd af alle Stænder i Skjelskiør og Omegn sig og lod i Berl. Tid. af 18 de, indrykke en Erklæring, hvori de udtale deres Smerte over at Kollegiet havde truffet en Bestemmelse, der af dem kun kunde ansees som uforskyldt, hvorhos de oversendte en sammenskudt Summa af 130 Rbd. til Fordeling imellem Underbetjentene i Forhold til de Besværligheder og Ulemper, som Forflyttelsen foraarsager. Blandt de Mænd, som have truffet denne humane Foranstaltning, findes Skjelskjørs Borgerrepræsentanter, 1 Provst, 5 Præster, Lehnsgreve L. Holstein, Godseierne Moltke, Scavenius, Castenskjold, Brøndsted, P. Neergaard, Distriktslæge Freisleben o. fl. A.
Odense Adresse-Contoirs Efterretninger, 1845-03-27
Jllustrirte Zeitung af 8 dennes indeholder en med forklarende Tegninger ledsaget Beskrivelse af "den flyvende Feld-Steentrykker=Presse", opfunden af den kgl. danske Capitain v. Henckel. Denne Presses Værd for Militairet bestaaer ikke blot i at Man med Hurtighed kan mangfoldiggjøre Ordrer, Terrainplaner o. s. v.,men at dette tillige kan skee paa ethvert Sted og til enhver Tid, om Natten saavelsom om Dagen, og at den, i udvortes Form omtrent som en Rustvogn, hurtig og let lader sig befordre hvorhen det skal være. Jfølge ommeldte Beretning er den ifjor i November Maaned bleven foreviist i Berlin for en Mængde Generalstabsofficerer af Genikorpset og Artilleriet og har fundet almindeligt bifald; Opfinderen er ogsaa af den svenske, nederlandske og hannoveranske Regjering bleven hædret med Ordener.
Odense Adresse-Contoirs Efterretninger, 1845-03-27
Jfølge Helsingøers A. er Jndustrien i Helsingøer i et glædeligt Opsving. Saaledes er i forrige Aar i Kjøbmand Hass's Klæde= og Bomulds=Væveri fabrikeret 22,000 Al. Bomuldstøi, 2500 Al. Klæde og Svanebai, 800 Stkr. Vatter og 5800 Pd. Uldgarn spundne; og af raae Materialier forbrugt 3000 Pd. Bomuldsgarn, 3200 Pd. Bomuld og 2000 Pd. Alun; Garverierne forarbeidede 2000 Huder og 2700 Skind, i Tobaksfabrikkerne 27,200 Pd. Tobak og 230,000 Cigarrer; - i Lysestøberierne 3000 Lpd. Lys paa Teglværkerne 710,000 Muursteen, 22,000 Tagsteen og 11,000 Brøndsteen; og i Pottemagerierne forfærdiget c. 50,000 Stkr. Leerkar af alle Slags.
Odense Adresse-Contoirs Efterretninger, 1845-03-27
Slagter Nathanson i Randers har for nogle Dage siden slagtet en 4 Aars Stud, der udgjorde over 53 Lpd. Kjød og 16 Lpd. Talg. Dette ualmindelige Kreatur var kjøbt af Proprietair L. Buus til Ørum gaard.
Odense Adresse-Contoirs Efterretninger, 1845-03-27
Folketælling: Hjørring 1751 Jndb.; Maribo 1416 Jndb. Strib den 24 Marts. Endskjøndt Overfarten med Færgen i de sidste 2 Maaneder undertiden har været lidt besværlig, har Man dog, efter Aarstiden, ikke alene havt et usædvanligt stort Antal Reisende, men ogsaa en betydelig Mængde Fragtgods. J Dag skeer Overfarten fra Stribs nordre Bro til Fredericia Havn, og der er kun ubetydelig Jis i Beltet.
Odense Adresse-Contoirs Efterretninger, 1845-03-27
Snoghøi den 22 Marts. Den i Aftes Kl. 9 1/2 hertil ankomne Hamborger Pakkepost, 7 Læs, oplagdes formedelst Driviis og tyk Luft, og overførtes i Morges Kl. 6. til Kongebroen. Vinden S. S. V. med stærk Strøm sønderfra, og af og til nogen Driviis langs den jydske Kyst.
Odense Adresse-Contoirs Efterretninger, 1845-03-27
Den 23 Marts. Kl. 7 1/2 Morgen ankom fra Kongebroen Kjøbenhavns Personpost med 21 Passagerer.
Odense Adresse-Contoirs Efterretninger, 1845-03-27
Til samme Tid afgik herfra til Kongebroen Hamborger Brevpost. Vinden vestlig til Syd med nogen Driviis nordfra, dog uden at standse Overfarten.
Odense Adresse-Contoirs Efterretninger, 1845-03-27
Den 24 Marts. Kl. 5 1/2 ankom Kjøbenhavns Brevpost, Kl. 7 3/4 Kjøbenhavns Pakkepost, begge fra Kongebroen. Kl. 9 1/2 afgik herfra Hamborg Personpost med 5 Passagerer, der overførtes til Middelfart Bro, hvor Landisen ved Strømmen igaar er bortført. Vinden som igaar, og Overfarten er idag Formiddag næsten fri for Driviis, saa at der kan landes saavel ved Middelfart, som ved Kongebroen.
Odense Adresse-Contoirs Efterretninger, 1845-03-27
Nyborg den 24 Marts. Vinden V., BramseilsKuling, Tøveir, Norden Vande. Den faste Landiis ligger som sædvanlig 1/4 Miil ud fra Knudshoved, hvorfra er aabent Vande til Sprog. Østerrenden fuld af Driviis. Kl. 6 Morgen afgik 4 Baade fra Knudshoved, med Hamborg Brevpost og Pakkepostgods, som ankom til Halskov Kl. 10 1/2 Form. 4 Sr. Varme. Barometret Ustadigt. Den 25 Marts, Kl. 4 2/3 Efterm. Vinden V. N.V. Bramseils Kuling, Tøveir, Norden Vande, Jis tilstanden i Beltet ganske som igaar, med Undtagelse af, at der idag er Driviis paa Vesterrenden. Kl. 6 Morgen, afgik 9 Jisbaade fra Knudshoved med Brev- og Personposten samt Pakkepostgods. Kjøbenhavns Brev- og Pakkepost afgik fra Halskov Kl. 10 1/2 Form. og ankom til Knudshoved Kl. 4 Efterm. 2 1/2 Sr. Varme. Barom. Smukt Veir. (Forlangt indrykket.)
Odense Adresse-Contoirs Efterretninger, 1845-03-27
Odense Snedkerlaugs Forhandlinger.
Odense Adresse-Contoirs Efterretninger, 1845-03-27
Tirsdagen den 25 Marts 1845 vare Snedkermesterne Tietgen, Barth, Haugsted og J. Rasmussen tilligemed flere Laugsbrødre forsamlede hos Oldermanden, Hr. Brinck, og fremstod da priv. Jernstøber, Mechanicus og Snedkersvend Frederik Hansen af Odense og forlangte at gjøre Mesterprøve; men da der de foregaaende Aaringer vare blevne saa mange nye Mestere i 1844 stode saaledes Tre paa Mesterprøve paa eengang - saa blev af Oldermanden, Hr. Brink, i Paahør af hans Laugsbrødre, svaret: at Lauget havde vedtaget, at der i Fremtiden ikke maatte være meere end Een, der arbeider paa Mesterstykke ad Gangen (hvilket varer omtrent 1 Aar), og da nu Een alt havde meldt sig, saa maatte Frederik Hansen vente til han blev færdig. - Af ovennævnte skjønne liberale Laugs Vedtagelse følger altsaa: at naar der i 1 Aar meldte sig Fem, maatte den sidste vente i 5 Aar, og saa fremdeles. Om denne Odense Snedkerlaugs Tilbageskriden paa Kulturens Trin kan bestaae sin Prøve, skal Tiden vise.
Odense Adresse-Contoirs Efterretninger, 1845-03-27
Udnævnelser og Entledigelser. Under 13 Marts er Landskabsmaler J. H. Carmiencke forundt Jndfødsret; den 16de, personel Capellan paa eget An og Tilsvar for Fodbye Menighed i Sielland, J. P. Schmidt, til Sognepræst for bemeldte Menighed; den 17de, Sognepræst for Flade og Gjerum Menigheder i Aalborg Stift, P. Neergaard, til Sognepræst for Uggilt og Taars Menigheder i samme Stift; den 16de, Overlærer ved Ribe Cathedralskole, H. J. Hansen, entlediget i Naade og med Pension; Skovfoged ved Anneberg, og Ulkerup Skove paa det Odsherredske Forstdistrict, C. F. Frolich, entlediget i Naade og med Pension.
Odense Adresse-Contoirs Efterretninger, 1845-03-27
Skibs- og Handels-Efterretninger. Paa det engelske Kornmarked har ingen synderlige Forandringer fundet Sted, men Priserne stode uforandrede, og det Hele lader til at have vundet mere Fasthed. J Hamborg har den vedvarende Frost og Frygt for at Kulden har skadet Sæden, bevirket Speculation. J den sidste Uge kjøbtes omtrent 25,000 Tdr. Hvede, og for holstensk Hvede af 128-129 Pd. Vægt betaltes 63 a 61 Rd. Bco, og for dansk Hvede af samme Vægt, (tørret) 61 a 61 1/2 Rd. at modtage i danske Havne (altsaa omtrent 5 1/4 Rbd. pr. Td.) Rug er meget søgt. Med Byg er det vel flaut, men man betaler dog endnu omtrent 5 Mk. 1s. a 6 s. Bco for 2radet 112 Pd. Byg. Havre holder sig i Priis. Raps er meget søgt, og flere Partier bleve kjøbte til 125 a 130 Rd. Bco pr. Last efter Qvalitet (10 1/2 a 10 3/4 Rbd. pr. Tønde).
Odense Adresse-Contoirs Efterretninger, 1845-03-27
AVERTISSEMENTS. Schous Udtog af Forordninger for 1844. er udkommen og faaes i den Hempelske Boghandel. Nylig er udkommen: Reglement. angaaende Sneekastningen i Danmark af 20 Decbr. 1799. (Med tilføiede Anmærkninger.) Faaes heftet for 12 s. i Bogladerne i Kjøbenhavn og Provindserne, og i Odense i den Miloske Boghandling.
Odense Adresse-Contoirs Efterretninger, 1845-03-27
Haandbog i Pharmacien. Et Værk, hvori den studerende Pharmacent kunde finde de til hans Veiledning til pharmaceutisk Examen meest nødvendige Kundskaber concentrerede, har man længe følt Savnet af, idet Pharmaceuten har maattet samle sine Kundskaber fra forskjellige Autorer, og endogsaa udenfor sit Fødelands Literatur.
Odense Adresse-Contoirs Efterretninger, 1845-03-27
Siden Assessor pharm., Apotheker Møller udgav sin lille Haandbog i Pharmacien, der forlængst har tabt sin Anvendelse, er intet Værk af denne Art udkommet. Jeg har, i hvormange billige Fordringer jeg end veed, der med Rette kan gjøres til et saadant Værk i vor Tid, følt mig opfordret til, i mine ledige Timer at paabegynde dette; - og idet jeg tillader mig foreløbig at opfordre mine ærede Herrer Collegaer, Dhrr. Apothekere og Pharmacenter til ved Subskription at fremme mit Foretagende, tør jeg forsikkre dem, at jeg har anvendt og vil anvende den størst mulige Flid, for at levere et Værk, som maa kunne svare til Nutidens Fordringer. Værket vil blive fuldført i indeværende Aar, i Hefter, hvis Størrelse og Priis, paa de om kort Tid udstædte Subskriptionsplaner nærmere vil blive bekjendtgjort. A. Mølmark, Nysted, i Marts 1815. Apotheker. milie, 5845426. L. - S. K. 8. Udpantning. for resterende Communeafgivter af Odense Kjøbstad for Januar Qvartal d. A. foretages Torsdagen den 3 April næstkommende og paafølgende Dage, hvilket herved i Overeensstemmelse med Forordningen af 2 Juni 1830 bekjendtgjøres til Restancedragernes Underretning med Tilføiende: at Pantegodset strax medtages saavel for disse som for de ældre Restancer, saafremt Samme ikke inden ovenanførte Tid ere indbetalte til vedkommende Oppebørselsbetjent. Odense Byfogedcontoir den 27 Marts 1845. G. Klauman.
Odense Adresse-Contoirs Efterretninger, 1845-03-27
Det landeconomiske Selskab for Fyens Stift. afholder Bestyrelsesmøde og Generalforsamling i Brobyværks Kroe Tirsdagen den 1 April, hvortil Medlemmerne indbydes; Bestyrelsesmødet berammes til Kl. 10 Formiddag og Generalforsamlingen til Kl. 12.
Odense Adresse-Contoirs Efterretninger, 1845-03-27
Da vi have erfaret, at adskillige af de her omkring paa Landet bosatte Smede hyppigen arbeide for Kjøbstadens Jndvaanere, have vi besluttet for Fremtiden ikke at taale slige Jndgreb i vor Næring. Vi advare derfor Vedkommende om, at holde sig Placaten af 3 April 181683 efterrettelige, da de i mod Fald maae vente at blive dragne til Ansvar. Bogense den 18 Marts 1815. Paa Byens samtlige Smedes Vegne J. Hendrichsen. H. Petersen. En er Torsdagen den 18 dennes tabt paa Middelfart Landevei. Den retsindige Finder bedes aflevere samme paa Fiskertorvet, No. 389 i Odense, mod en passende Douceur.
Odense Adresse-Contoirs Efterretninger, 1845-03-27
En Seminarist, dimitteret fra Skaarup Seminarium, ønsker enten en Hjelpelærerplads eller en Huuslærerplads til 1 Mai, han kan give Underviisningen enten aldeles tydsk eller dansk, spiller flere Jnstrumenter, men bedst Fortepiano, og kan fremvise gode Anbefalinger samt Attester og god moralsk Opførsel. Denne Tidendes Redacteur anviser. En duelig Malersvend, der kan paatage sig saavel Decorations, som Anstryger-Arbeide, kan strax erholde Arbeide hos Maler Nyborg i Nyborg. Et Partie smukt rødt og hvidt Kløverfrøe, Thimothei og engelsk Raigræs er arriveret og bekommes meget billigt hos J. Nielsens Søn, Nørregade No. 429. Sædes
Odense Adresse-Contoirs Efterretninger, 1845-03-27
Fortrinlig rødt og hvidt Kløverfrøe, saavelsom ægte Riga Hørfrøe & dansk ditto faaes til billige Priser hos H. S. Hansen. Middelfart den 25 Marts 1845.
Odense Adresse-Contoirs Efterretninger, 1845-03-27
Kløverfrøe og Hørfrøe. Smukt nyt rødt og hvidt Kløverfrøe, dansk rødt ditto af 1813 Aars Avl, ægte Riga Sædehørfrøe, dansk ditto, første Aars Avl efter Riga, samt Sengefjer, rene og tørre, og udmærket amerikansk Humle, kan erholdes til en billig Priis hos Bertel Anthon i Assens.
Odense Adresse-Contoirs Efterretninger, 1845-03-27
Fortrinlige Sædevikker bekommes paa Lavindsgaard.
Odense Adresse-Contoirs Efterretninger, 1845-03-27
Et stort Udvalg af franske & Wiener=Shawler, Pariser Kappe= & Hattebaand, franske Parasoller & Parapluier i flere Qvaliteter er arriveret og sælges til muligst billigste Priser i det nyetablerede Mode& Manufaktur=Udsalg, Flakhaugen No. 195, ligefor Vagten.
Odense Adresse-Contoirs Efterretninger, 1845-03-27
Undertegnede tillader sig herved at anbefale for de ærede Herrer, som ville forunde mig deres Søgning, et vel assorteret Oplag af færdigsyede Frakker, Kjoler, Ridefrakker, Mandarinfrakker, Regnfrakker, Slobrokker, Veste, Beenklæder og færdigsyet Linned for Herrer, Alt efter Nutidens moderneste Facon og derved dog til billige Priser, smukt og durabelt forarbeidet. Odense den 27 Marts 1845. S. A. Hoffgaard.
Odense Adresse-Contoirs Efterretninger, 1845-03-27
Hos Skolelærer Mortensen i Vesteraabye pr. Faaborg kan erholdes 6 Lpd. gode Charlottelog til 1 Rbd. Lispundet; enkelte Pund koste 8 s. Pundet.
Odense Adresse-Contoirs Efterretninger, 1845-03-27
Fortrinlig godt Herregaards Ævres=Smør i 3 og 1/2 Tønder kan bekommes hos J. H. C. Weeke i Odense. Humle, engelsk og amerikansk af udmærket Qvalitet, faaes billigt hos H. S. Hansen. Middelfart den 25 Marts 1845.
Odense Adresse-Contoirs Efterretninger, 1845-03-27
En fortrinlig, aldeles nye, stor complet Dobbelt-Sprøite, tjenlig til en Bye, er indsat til Foreviisning og Salg hos N. Chr. Nielsen. paa Nørregade No. 451. Anden Etage i Gaarden No. 393 & 391 i Korsgaden i Odense, der er bestaaende af 8 Værelser til Gaden, alle betrukne, malede og gibsede, med Kielder, Kjøkken og andre Huusbeqvemmeligheder ønskes udleiet til forestaaende Flyttedag, og kan strax efter Samme tiltrædes. Odense den 22 Marts 1845. M. Knutzen.
Odense Adresse-Contoirs Efterretninger, 1845-03-27
Et lidet meubleret Værelse for en Person, der selv har Sengklæder, ønskes til Leie maanedlig. Billetter bedes afgivede paa Adressecontoiret, mærkede No 10.
Odense Adresse-Contoirs Efterretninger, 1845-03-27
En smuk beqvem Leilighed paa første Sal i Gaarden No. 3 paa Odense Overgade, bestaaende af 5 smukke Værelser med Kjøkken og andre Beqvemmeligheder, hvis ønskes ogsaa Staldrum til 2 a 3 Heste samt Vognremisse, er til Efteraaret at bekomme. De herpaa Reflecterende behage at henvende dem til Eieren. G. A. Hoffgaard.
Odense Adresse-Contoirs Efterretninger, 1845-03-27
Eiendom til Salg. Et velbygget Huus, beliggende i Ebberup ved Assens, med Tilliggende af omtrent 17 Tdr. Land, er at faae tilkjøbs, naar man derom henvender sig til Eieren Hans Hansen.
Odense Adresse-Contoirs Efterretninger, 1845-03-27
Nyborg. Stedet No. 81 i denne Byes Mellemgade, med Indkjørsels og anden Rettighed fra og gjennem No. 52 til Nørregade, iværende fersk Pumpevand og 4 Stkr. Jernkakkelovne, er underhaanden at bekomme tilkjøbs, hvorom Liebhavere behage personligen at henvende dem til undertegnede Procurator Saxtorph. Bemeldte Sted har en fordeelagtig Beliggenhed, er i god Stand og bestaaer af et Forhuus paa 7 Fag, 2 Etager, med Kielder og Qvist, Grundmuur til Gaden, tildeels med af trukne, gibsede og malede Værelser, indrettet til Bopæl for tvende Familier, en Tværhuusbygning i Gaarden, paa 12 Fag, 1 Etage, Muur= og Bindingsværk, endvidere 7 Fag andre Udhuse og et Brændeskuur paa 1 Fag. Nyborg den 23 Marts 1845. Saxtorph. Lilleskovenborg i Brylle Sogn, med 8 1/2 Skp. Hartkorn, 20 Tdr. Sædeland, 2 Tdr. Land Eng og Tørv, er tilkjøbs, naar man henvender sig til Kjøbmand Friis i Odense eller til Eieren. Christen Rasmussen.
Odense Adresse-Contoirs Efterretninger, 1845-03-27
Den foreløbig i denne Tidende bekjendtgjorte Auction over Bortforpagtningen paa 9 Aar af Ryggemosegaarden i Udberud Sogn er nu berammet til Afholdelse paa selve Gaarden Mandagen den 31 Marts førstkommende, om Formiddagen Kl. 10; hvilket herved til Lysthavendes Efterretning bekjendtgjøres. Conditionerne ligge til Eftersyn her paa Contoiret. Odense Herredscontoir den 21 Marts 1845. F. Kundsen. a cat.